open-index/open-wikipedia-markdown huggingface dataset:
William Butler Yeats

**William Butler Yeats** () var ein anglo-irsk forfattar som skreiv skodespel og dikt og prøvde å bygga opp ein ny irsk litteratur. Yeats var ei drivkraft i «den keltiske renessansen», var med på å grunnleggja og driva Abbey Theatre i Dublin, og var senator i senatet i Den irske fristaten i to periodar. I 1923 blei Yeats tildelt Nobelprisen i litteratur, som den første iren. Han er ein av få forfattarar rekna for å ha fullført sine største verk, som *The Tower* (1928) og *The Winding Stair and Other Poems* (1929), etter ei nobelpristildeling. 

Yeats var fødd i Sandymount i Dublin. Han døydde i 1939 i Menton i franske Alpes-Maritimes, men blei gravlagd i irske County Sligo.

## Verk
* 1886 — *Mosada*
* 1888 — *Fairy and Folk Tales of the Irish Peasantry*
* 1889 — *The Wanderings of Oisin and Other Poems*
* 1891 — *Representative Irish Tales*
* 1891 — *John Sherman and Dhoya*
* 1892 — *Irish Faerie Tales*
* 1892 — *The Countess Kathleen and Various Legends and Lyrics*
* 1892 — *The Lake Isle of Innisfree*
* 1893 — *The Celtic Twilight*
* 1894 — *The Land of Heart's Desire*
* 1895 — *Poems*
* 1897 — *The Secret Rose*
* 1899 — *The Wind Among the Reeds*
* 1899 — *The Song of The Old Mother*
* 1900 — *The Shadowy Waters*
* 1902 — *Cathleen ni Houlihan*
* 1903 — *Ideas of Good and Evil*
* 1903 — *In the Seven Woods*
* 1904 — *The King's Threshold*
* 1907 — *Discoveries*
* 1910 — *The Green Helmet and Other Poems*
* 1912 — *The Cutting of an Agate*
* 1913 — *Poems Written in Discouragement*
* 1914 — *Responsibilities*
* 1916 — *Reveries Over Childhood and Youth*
* 1916 — *Easter 1916*
* 1917 — *The Wild Swans at Coole*
* 1918 — *Per Amica Silentia Lunae*
* 1918 — *In Memory of Major Robert Gregory*
* 1920 — *The Second Coming*
* 1921 — *Michael Robartes and the Dancer*
* 1921 — *Four Plays for Dancers*
* 1921 — *Four Years*
* 1922 — *Later Poems*
* 1924 — *The Cat and the Moon*
* 1925 — *A Vision*
* 1926 — *Estrangement*
* 1926 — *Autobiographies of William Butler Yeats*
* 1927 — *October Blast*
* 1928 — *The Tower*
* 1929 — *The Winding Stair*
* 1933 — *The Winding Stair and Other Poems*
* 1934 — *Collected Plays*
* 1935 — *A Full Moon in March*
* 1938 — *New Poems*
* 1939 — *Last Poems and Two Plays* (posthumt)

## Kjelder

* *Denne artikkelen bygger på «[[:en:William Butler Yeats|William Butler Yeats]]» frå , den 27. juli 2008.* 


## Bakgrunnsstoff
Slimålar

**Slimålar** (Myxini) er ei klasse virveldyr med ein nolevande orden, slimålar (Myxiniformes). I denne ordenen er det ein nolevande familie, slimålfamilien (Myxinidae). Dei er kjevelause fisk som lever i saltvatn. I denne familien er det til saman 67 artar, spreidd i alle dei tempererte hava. Det finst ein art i Noreg, slimål (*Myxine glutinosa*).

Som namnet hintar, er slimålane lange, tynne fiskar (opptil 1&nbsp;m). Dei er ikkje i slekt med ålefiskar, som er eigentlege beinfiskar. Slimålane kan på kort tid produsera store mengder slim i form av ein gelatinaktig masse.

Slimålen har føletrådar rundt munnen og rudimentære auge utan linse. Dei tek inn vatn gjennom ei opning over munnen og pressar det ut gjennom gjellane. Slimål har frå 6 til 15 par gjellesekker, med skilde eller felles opningar. Slimålen har eit særs primitivt krinsløpssystem, mellom anna med tre ekstra hjarte.

Slimålen ligg nedgraven i mudder på botnen i mørke og kjølige omgjevnader. Berre hovudet stikk opp. Dei treng eit relativt høgt innhald av salt i vatnet. Dette er fordi dei har dårleg utvikla nyrer og er avhengig av at det er osmotisk likevekt mellom vatn og blod. Det er difor truleg at stamarten til slimålane aldri har levd i ferskvatn, i motsetnad til dei øvrige kverveldyra.

Som unge er dei hermafrodittar, inntil dei er kjønnsmodne. Dei lever av leddormar og andre virvellause dyr, men kan også ete daud eller nesten daud fisk. Dei har låg metabolisme og kan leva utan mat i fleire månader.

## Kjelder

*
Loisach

**Loisach** er ei elv som renn gjennom Tyrol i Austerrike og Bayern i Tyskland. Ho er 114 km lang og ei av sideelvene til Isar frå venstre. Ho har sitt utspring nær Ehrwald i Austerrike, og strøymer forbi Garmisch-Partenkirchen og ut i Kochelsee. Ved Kochelsee renn restane av vatnet som vert brukt til straumproduksjon ved Walcheseekraftwerk ut i Loisach. Elva renn så ut av Kochelsee og ut i Isar ved Wolfratshausen. Ein kanal går mellom Isar og Loisach for å leie vatnet inn i eit vasskraftverk, som mellom anna reduserer risikoen for flaum i Wolfratshausen. 

## Kjelder

**Denne artikkelen bygger på «[[:en:Loisach|Loisach]]» frå ,  den 7. februar 2007.*
Leitha

**Leitha** (ungarsk: *Lajta*; tsjekkisk og slovakisk: *Litava*) er ei elv i Sentral-Europa med ei lengd på om lag 180 km. Ho har sitt utspring aust i Austerrike der elvene Schwarza og Pitten renn i hop. Mellom Ebenfürth og Leithaprodersdorf, og mellom Bruck an der Leitha og Gattendorf dannar Leitha grensa mellom Nedre Austerrike og Burgenland, som var grensa mellom Austerrike og Ungarn fram til 1921. 

Nær Nickelsdorf passerer elva over grensa til dagens Ungarn, der ho renn ut i ein arm av Donau nær Mosonmagyaróvár. Bortsett frå Mosonmagyaróvár renn elva gjennom byane Wiener Neustadt og Bruck an der Leitha.

Det er bygd fleire kanalar ut frå Leitha og sideelvene hennar. Kanalane gav vatn til spinneri, og vert no brukt til straumproduksjon. Mellom Seibersdorf og Hof am Leithaberge vert det meste av vatnet i elva fjerna av denne årsaka. Vidare frå her renn eigentleg berre Leitha når ho har størst vassføring. Nedanfor Katzelsdorf er elveleiet nesten heilt uttørka. 

## Historisk
Namnet på dei tidlegare delstatane i Austerrike-Ungarn, Lajtabánság, Cisleithania og Transleithania har alle sitt opphav frå namnet til Leitha. Etter Ausgleich (kompromisset) i 1867 mellom Austerrike (Habsburgmonarkiet) og Ungarn (Kongeriket Ungarn), som danna dobbeltmonarkiet Austerrike-Ungarn var *Transleithanien* («forbi Leitha») namnet dei brukte i Wien for området bortanfor Leitha (altså Ungarn), medan *Cisleithanien* («på denne sida av Leitha») var området rundt Wien (altså Austerrike). Dette namnet vart òg tidlegare brukt om Kongeriket Ungarn. Dette viser korleis folk i Wien og Austerrike såg på resten av riket, fordi Wien låg på «denne sida», og Ungarn låg på «den andre sida». Galitsja og Bukovina vart òg rekna som ein del av Cisleithania, som låg aust for Ungarn. Elva Morava danna vidare grensa mellom Moravia og Ungarn, og dette området er i dag Slovakia.

## Kjelder

**Denne artikkelen bygger på «[[:en:Leitha|Leitha]]» frå ,  den 7. februar 2007.*
Zhuangzi

**Zhuangzi** (莊子) var ein berømt kinesisk filosof som levde i det fjerde hundreåret før vår tidsrekning. Han er mest kjend for boka *Zhuangzi* som tok namnet hans og er ein klassikar innanfor taoismen. Det er usikkert om han skreiv heile boka sjølv, ein reknar med at han står for dei fyrste sju kapitla og at «elevar» av han skreiv resten. 

## Tankar
Filosofien hans er av ein skeptisk tradisjon ikkje ulik den vi kan finne igjen i Arne Næss sin filosofi mykje seinare. Zhuangzi forfektar at liva våre er begrensa medan kunnskapen er uavgrensa. Å freista å bruke det begrensa på å oppnå det uavgrensa er tåpeleg. Språket og kognisjonen vår forutseier ein tao kvar av oss er forplikta til gjennom våre adskilte fortider eller «stiane våre». Som ein konsekvens av dette bør vi vere klar over våre mest gjennomtenkte konklusjonar kan ha vore forskjellige hadde vi hatt ei anna fortid. Naturlege disposisjonar til oppførsel kombinert med dei som er tileigna inkludert det at ein knyter namn på ting, å godkjenne/avvise basert på desse namna og å handle i samsvar med dei ibuande standardane. Å tenkje på og å velje vårt neste steg i stien vår er betinga ved dette unike settet av naturlege tileigningar. 

## Anarkisme
Zhuang zi var truleg ein av dei aller fyrste anarkistane, lenge før Proudhon og Hayek ifølgje Murray Rothbard. Han ville ikkje at folk skulle knyte seg til ei regjering. Han sa at verda «ikkje trenger styring; faktisk bør den ikkje styrast,» og «orden skjer spontant når ting let styra seg sjølve» Rothbard seier at Zhuangzi var den fyrste som teoretiserte rundt spontan orden.

## Fotnoter
Brystbein

**Brystbeinet** eller **sternum** (latin *sternum*, frå gresk στέρνον, *sternon*, «bryst») er eit langt flatt bein midt på brystkassa. Dei fleste ribbeina er fest til brystbeinet med brusk.

Brystbeinet har tre delar. Desse er bundne saman med brusk som blir til bein i menneske frå 50- til 70-årsalderen.

Brystbeinet kan minna om eit romersk gladiatorsverd, noko som har gjeve namn til den øvste delen; «handtaket» eller *manubrium sterni*. Midtdelen blir kalla «kroppen» eller *corpus sterni*, medan den spisse nederdelen av brusk blir kalla *processus xiphoideus*, etter det greske ordet for sverd, *xyphos*.

Hjå menn er «kroppen» av brystbeinet i regelen over dobbelt så lang som «handtaket», medan han er kortare hjå kvinner. Dette er ein mindre kjend kjønnsdimorfisme hjå menneske.

## Kjelder

## Bakgrunnsstoff
Taoisme

**Taoismen** er ein religiøs og filosofisk tradisjon i Kina som forfektar eit enkelt liv som ikkje forstyrrer naturens laup. Den har røter til dei eldgamle naturreligionane i Kina, men vart ikkje utvikla til det som vi kjenner som taoisme i dag før frå cirka det tredje hundreår før vår tidsrekning. Prominente taoistar er Laozi, Zhuangzi,
Zhang Daoling, Zhang Jiao, Ge Hong, Chen Tuan og Wang Chongyang. 

## Sjå òg
* Laozi
* Zhuangzi
Incheon

**Incheon** (인천) er ein hamneby nordvest i Sør-Korea. Han er den tredje største byen i landet, etter Seoul og Busan. Folketalet var i 2005 på om lag 2,6 millionar. Hovudflyplassen og den nest største hamna i landet finst her. Incheon internasjonale lufthamn er den største flyplassen i landet, og blant dei største i Asia.

Inchon ligg ved Gulehavet, 28 kilometer frå den sørkoreanske hovudstaden Seoul. Klimaet i området er relativt tørt. Det er mykje påverka av vindane, som bles sesongsvis. Den nordvestlege vinden treffer byen om vinteren, medan ein om sommaren får sørvestleg vind. Temperaturen plar ligga på rundt 10&nbsp;°C. I januar er middeltemperaturen som regel -3&nbsp;°C. I august pleier han  vera rundt 25&nbsp;°C.

Det høgaste fjellet i området er Manisan, som er 469 meter over havet. Dei flesta fjella i området er likevel lågare enn 300 meter over havet. 

## Bakgrunnsstoff
Rába

:*Raab er òg det tyske namnet på den ungarske byen [[Győr]]*

**Rába** (tysk Raab) er ei elv som renn gjennom søraustlege område av Austerrike og vestlege område av Ungarn, og ho er ei av sideelvene til Donau. Ho har sitt utspring i Austerrike, nokre kilometer aust for Bruck an der Mur. Elva renn gjennom delstatane Steiermark og Burgenland i Austerrike, og Vas og Győr-Moson-Sopron i Ungarn. Ho renn inn i ei sideelv til Donau (Mosoni-Duna) i nordvestlege område av Ungarn, i byen Győr. Andre landsbyar og byar langs Rába er mellom anna Gleisdorf, Feldbach (i Austerrike), og Szentgotthárd og Körmend (i Ungarn). 

Dei 5-6000 slovenarane som bur i dei nordlegaste områda av Ungarn vert kalla *Raba-slovenarar* sidan dei bur nær elva. Dei fleste av dei bur i Szentgotthárd (*Monošter* på slovensk) og landsbyar sør for byen. 

## Kjelder

**Denne artikkelen bygger på «[[:en:Rába|Rába]]» frå ,  den 7. februar 2007.*
Rhin

:*Rhin er òg det franske namnet på [[Rhinen]]*

**Rhin** er ei elv i Brandenburg i Tyskland og ei av sideelvane til Havel frå høgre med ei lengd på 125 km. Ho renn gjennom byen Neuruppin og fleire innsjøar. Eit par kilometer etter Rhinow munnar ho ut i Havel, om lag 20 km før Havel sjølv munnar ut i Elbe. 

## Kjelde
Annie

**Anni**, **Annie** og **Anny** er kvinnenamn som opphavleg var engelske kjæleformer av Ann og Anne. Desse namna er igjen avleidde av Hannah, som kjem frå det hebraiske ordet for «gunst» eller «nåde», *channah*.

## Popularitet
I nyare tid har namna Anny og Annie hatt størst popularitet som døypenamn i Noreg frå om lag 1900 til 1940.

Anni var i 2004 eit av dei mest populære døypenamna i Finland.

## Kjende namneberarar

* Annie Besant (1847–1933), britisk teosof
* Annie Oakley (1860&ndash;1926), amerikansk skodespelar og skarpskyttar
* Annie Skau Berntsen (1911&ndash;1992), norsk misjonær
* Annie Riis (f. 1927), norsk forfattar
* Annie Girardot (1931–2011), fransk skodespelar
* Annie Proulx (f. 1935), amerikansk forfattar
*Liv-Anny Sæterdal (f. 1942), norsk forfattar
*Anni-Frid Lyngstad (f. 1945), svensk musikar (ABBA)
*Annie Leibovitz (1949), amerikansk fotograf
*Annie Lennox (f. 1954), britisk musikar
*Anne Lilia Berge Strand (f. 1977), kjend som Annie
*Anni-Kristiina Juuso (f. 1979), finsk-samisk skodespelar
*Annie Lööf (fødd Johansson, 1983), svensk politikar
*Annie Valentina Sjubinskaja Presthus (f. 1996), norsk fiolinist kjend som Tina Presthus

## Annan bruk
**Anny – en gatepiges roman* er ein norsk film frå 1912
*Musikalen ''Annie'', som òg er blitt filmatisert, er basert på teikneserien *[[Little Orphan Annie]]*
**[[Annie Get Your Gun]]* er ein amerikansk musikal inspirert av livet til Annie Oakley
**Annie Hall*, ein film av Woody Allen
Adeccoligaen 2007

**1. divisjon fotball for menn 2007** eller **Adeccoligaen 2007** byrja 9. april 2007 og vart avslutta den 4. november. Serien har 16 lag.

Hamarkameratene og Molde rykte før sesongen ned frå Tippeligaen. Notodden, Raufoss, Mandalskameratane og Skeid var nyopprykte frå 2. divisjon.

### Sluttabell i Adeccoligaen 2007

## Fotnotar
Saalach

**Saalach** er ei elv som renn gjennom Austerrike og Tyskland, og er ei av sideelvene til Salzach. Ho har sitt utspring i den søraustlege fjellsida av Staffkogel i Kitzbühleralpane. Ho renn først som ei lite elv austover gjennom skisenteret i Saalbach-Hinterglemm før ho snur nordover ved Maishofen. Ho følgjer så ein brei dal til Saalfelden, og buktar seg gjennom den smale dalen mellom Leonganger og Loferer Steinberge, og frå Steinernes Meer til Lofer. Her går elva inn i eit smalt gjel, som er kjend for elverafting, før ho kryssar grensa til Bayern i Tyskland ved Melleck. Like før ho når Bad Reichenhall, renn ho ut i Saalachsee, ei demning som er laga for vasskraftproduksjon. Saalach renn ut frå fjellområda etter ho har passert Staufeneck og inn i eit flatt skogområde kalla Saalachau. Frå Piding og nordaustover renn elva 10 km langs grensa til Austerrike før ho renn ut i elva Salzach.

## Kjelde
Mura

:*Sjå òg elva [[Mura i Russland]]*

**Mura** (tysk *Mur*) er ei elv i Sentral-Europa, og ei sideelv til Drava, som igjen renn ut i Donau. Ho har sitt utspring i den austerrikske nasjonalparken Hohe Tauern, 1&nbsp;898 m over havet, og har ei total lengd på 465 km, der 295 km er i Austerrike, 98 km i Slovenia, og resten utgjer grensa mellom Ungarn og Kroatia. Den største byen langs elva er Graz i Austerrike. 

Elva har gjeve namn til eit område i Slovenia kalla Prekmurje («Trans-Mura-land») og eit område i Kroatia kalla Medjimurje ('mellom-Mura-land'). I dette området kan ein framleis bruke kabelferje som transportmiddel.

I vestlege (eller øvre) delar av Medjimurje, flaumar Mura relativt ofte over og renn sakte mot nord, til venstre for seg. Her finn ein dei største skogane langs elva, *Murščak*, som ligg mellom Domašinec og Donji Hrašćan, (*hrast* er eik på kroatisk språk).

Sidan 300-talet fvt. har det vore flytande møller drivne av vasstraumen i elva. Den eldgamle teknologien vart seinare tatt opp av slavarane og så av ungararane. På 1920- og 1930-talet var mange av desse møllene framleis i drift langs elva, og minst ei gamal mølle &mdash; *Babičev mlin* nær Veržej i Slovenia &mdash; er framleis i drift i dag. 

Elvar munnar ut nær Legrad i Koprivnica-Križevci i Kroatia, der ho renn inn i Drava.

Mura er kjend for å innehalde små mengder gull, men ikkje nok til at det kan utnyttast i dag. I eldre dagar vart det derimot leita mykje etter gull i elva, og organisert leiting etter gull starta i 1772.

## Kjelder

* *Denne artikkelen bygger på «[[:en:Mura|Mura]]» frå , den 8. februar 2007.* 
 

## Bakgrunnsstoff
Daegu

**Daegu** (대구) er den fjerde største byen i Sør-Korea etter Seoul, Busan og Incheon og hovudstaden i Gyeongsangbuk-do provinsen sjølv om han formelt sett ikkje er ein lovleg del av denne provinsen. Folketalet var i 2005 på om lag 2,5 millionar.
Salzach

**Salzach** er ei elv som renn gjennom Austerrike og Tyskland, og er ei av sideelvene til Inn med ei lengd på 225 km. 

Namnet kjem frå det tyske ordet *Salz* som tyder «salt». Fram til 1800-talet var transport av salt ned elva ein viktig del av den lokale økonomien. Transporten på elva stoppa då jarnbanen erstatta det gamle transportsystemet. 

Ho er ei av hovudelvene i den austerrikske delstaten Salzburg, og har sitt utspring i Kitzbühleralpane nær Krimml i Salzburg. Frå her renn ho nordover og passerer byane Hallein og Salzburg. Så dannar ho grensa mellom Bayern i Tyskland og Austerrike i om lag 70 km. Landsbyar langs denne siste delen av elva er Laufen, Tittmoning og Burghausen. Alle desse landsbyane har grenseovergangar. Elvar renn til slutt ut i Inn nær Braunau.

## Kjelde
Bazardüzü

**Bazardüzü Dağı** (russisk *Базардюзю*) er det høgaste fjellet i Aserbajdsjan med ei høgd på 4&nbsp;485 meter over havet. Det ligg i Store Kaukasus nær grensa til Russland. Det sørlegaste punktet i Russland ligg nær denne toppen. 

## Bakgrunnsstoff

* Bazardüzü Dağı på Peakbagger
* Bazardüzü Dağı på Summitpost
Alazani

**Alazani** (georgisk ***ალაზანი***, aserbajdsjansk ***Qanıx***) er ei elv som renn gjennom Kaukasus, og er ei av dei store sideelvene til Kura i austlege område av Georgia med ei lengd på 351 km. Delar av elva dannar grensa mellom Georgia og Aserbajdsjan, før ho møter Kura ved Mingəçevir-reservoaret.

Alazani har sitt utspring i Store Kaukasus der to små elvar renn i hop like sør for ryggen. Ho renn først gjennom området Akhmeta mot sør, så gjennom den frodige Alazanidalen i Kakheti mot søraust. Alazani er senteret for georgisk vindindustri, og i fleire hundre år var det frå her persarane invaderte områda lenger nord. 

Alazani tørkar som regel heilt ut om vinteren, men seint på våren, då snøen smeltar i fjella, vert ho særs stor, og fører ofte med seg flaum. Elvar vert hovudsakleg brukt for vatning og drikkevatn. På 1990-talet bygde kinesiske investorar eit lite vasskraftverk, som nyttar seg av den sterke straumen i Alazani. Elva er òg populær for rafting blant turistar. 

Elva er noko forureina av uhandsama kloakk frå byar og andre busetjingar og jordbruksureining. I distrikta Kvareli og Lagodekhi er vasskvaliteten dårleg. 

Alazani gjev òg namnet sitt til forskjellige georgiske vinar, mellom anna dei halvtørre vinane *Marani Alazani Valley* og *Old Tbilisi Alazani*.

## Kjelder

**Denne artikkelen bygger på «[[:de:Alasani|Alasani]]» frå ,  den 8. februar 2007.*
Wilhelmine Mimi Johnson

**Wilhelmine Mimi Johnson**, òg kjend som «Mimi Johnson», () var ein norsk geolog frå Tynset. 
Ho var ferdig utdanna bergkandidat frå Universitetet i Oslo allereie i 1912. Som landets første kvinnelege geolog arbeidde ho i fleire år nært med både W.C. Brøgger og V.M. Goldschmidt. Ho var tilsett ved Noregs geologiske undersøking og ho var mellom anna ein av de første til å ta bilete i gruvene på Kongsberg. 

I 1930 braut ho med geologien. Ho starta på legestudiet og hadde eigen legepraksis på Lillestrøm frå 1940 til 1975.
Kura

**Kura** (georgisk მტკვარი - **Mtkvari**, aserbajdsjansk **Kür**) er ei elv i Kaukasus, som renn frå Tyrkia via Georgia til Aserbajdsjan, der ho møter elva Aras før ho renn ut i Kaspihavet. Den totale lengde hennar er 1&nbsp;364 km. 

Namnet Kura kjem av namnet «Kurosh», som er persisk uttale av namnet på den persiske kongen Kyros den store. I eldgamle vestlege dokument vart elva kalla Cyrus. Det georgiske namnet på elva er «Mtkvari», som tyder 'saktegåande'. Namnet «Kura» vart først brukte av russarane og seinare av europeiske kartografar. 

Tidlegare var det mogeleg å segle på elva heilt opp til Tbilisi i Georgia, men ho er no mykje grunnare og saktegåande, sidan mykje av vatnet vert brukt til straumproduksjon. Elva er forholdsvis forureina på grunn av store industrisenter som Tbilisi og Rustavi i Georgia.

Det finst to andre elver med liknande namn, Kur nær Kursk i Russland, og ei anna Kur nær Khabarovsk, som òg ligg i Russland. 

## Kür i Aserbajdsjan
Kür og Aras er dei største elvene i Aserbadsjan, og dei renn gjennom låglandet Küra-Arax. Elvene som renn direkte ut i Kaspihavet kjem frå dei nordaustlege fjellsidene i Store Kaukasus og Talysjfjella, og renn over låglanda Samur-Devechi og Lenkeran.

Kür (Mtkvari) sitt nedslagsfelt (86&nbsp;000 km²) før ho renn i saman med Aras, er mindre enn Aras sitt nedslagsfelt (101&nbsp;937 km²). Elva vert likevel framleis kalla Kura etter dei renn i hop fordi vassnivået i Kura er dobbelt så høgt som Aras sitt.

## Kjelder

**Denne artikkelen bygger på «[[:en:Kura River|Kura River]]» frå ,  den 8. februar 2007.*
Ørjan Låstad

**Ørjan Låstad** () er ein norsk fotballspelar som i 2011 spelar for Åsane Fotball. Han har tidlegare spelt for Bergen Nord og Løv-Ham, og har vore i søkelyset til Tippeligaklubbar som Brann og Odd Grenland. Han blei henta til Løv-Ham frå Åsane sommaren 2005 for å bidra til å sikre klubben ny kontrakt i Adeccoligaen. Han var Løv-Ham sin toppskårar i 1. divisjon i 2005-sesongen med 8 seriemål og i 2006-sesongen med 14 seriemål. I starten av 2007 fekk Låstad ein førespurnad frå den italienske Serie-B klubben Verona, men han takka nei til den italienske klubben. Før 2010-sesongen forlet han Løv-Ham og gjekk attende til Åsane. Han vart delt toppskårar for Åsane i 2. divisjon i 2010-sesongen, med åtte seriemål.
Løv-Ham Fotball

**Løv-Ham** (stifta 29. desember 1975) var ei idrettsforeining frå bydelen Fyllingsdalen i Bergen. Foreininga dekte både fotball og handball, og fotballklubben hadde over 600 medlemmar. Herrelaget til Løv-Ham Fotball spelte frå 2005 til 2011 i 1. divisjon fotball for menn i Adeccoligaen. Etter 2011-sesongen vart laget slått saman med nabolaget Fyllingen Fotball som Fyllingsdalen FK.

## Kjelder
Narots

**Narots** (belarusisk Нарач, russisk Нарочь) er ein innsjø nordvest i Belarus, i Minsk voblast). Han har eit areal på 79,2 km² og er 25 meter på det djupaste. Innsjøen er den største i Belarus, og frå 1919 til 1939 var han den største innsjøen i Polen. Elva Wilia er hovudkjelda til Narots, medan elva Narots renn vidare ut frå innsjøen. 

Narots er ein del av ei gruppe innsjøar kalla *Narots-gruppa*. Dei andre innsjøane i gruppa er Mjastra (Мястра på belarusisk), Batoryn (Баторын på belarusisk) og Blednaje (Бледнае på belarusisk). Innsjøen er omringa av furuskog, og er eit populært turist- og friluftsområde. 

## Kjelder

## Bakgrunnsstoff
Burzum

**Burzum** er soloprosjektet til Varg Vikernes, som starta 1991 i Bergen. Han har til nyleg vore fengsla for eit drap og kyrkjebrannar utført på 90-talet.

## Bakgrunn

Vikernes hadde spelt gitar i rundt to år, og i 1988 starta han bandet Kalashnikov (som òg er kallenamnet til rilfa AK-47) med to andre kameratar. Dei var interessert i trolldom, vikinghistorie og fantasybøker, spesielt boka Ringdrotten av J.R.R. Tolkien. Dette hadde ein stor påverknad på hans musikk i seinare tid. Vikernes kalla seg for Count Grishnack, ein greve og ork i Ringdrotten.

Året etter vart han med i Old Funeral, og la fantasyinteressa bak seg. Dette svartmetallbandet blei splitta i 1992 til Immortal og Burzum. Allereie før splittinga hadde han spelt inn to demoar, *Burzum Demo I* og *Burzum Demo II*. Med desse demoane hadde han fått interesse frå Euronymos, gitaristen i Mayhem, og fekk då platekontrakt med plateselskapet hans. Vikernes var på ingen måte misnøgd med Old Funeral-splittet, sidan han tykte musikken vart for death metal, noko han såg som keisamt. I tillegg følte han ei fridomskjensle med at han kunne laga akkurat den musikken han ville, utan direkte påverknad.
Han byrja tidleg på Burzum, det første studioalbumet, som vart spelt inn i Grieghallen januar 1992. Burzum vart òg namnet til einmannsbandet, tyder lyset for hedningar og mørket for truande (kristne).

## Diskografi

### Demoar, promoar og EP-ar
* *Burzum Demo I* (1991)
* *Burzum Demo II* (1991)
* *Burzum Promo* (1992)
* *[[Aske]]* (1993)

### Studioalbum
* *[[Burzum (album)|Burzum]]* (1992)
* *[[Det som engang var]]* (1993)
* *[[Hvis lyset tar oss]]* (1994)
* *[[Filosofem]]* (1996)
* *[[Dauði Baldrs]]* (1997)
* *[[Hlidskjalf]]* (1999)
* *[[Belus' Død]]* (2010)
* *[[Fallen]]* (2011)
**[[Umskiptar]]* (2012)
**[[Sôl austan, Mâni vestan]]* (2013)
**[[The Ways of Yore]]* (2014)

### Samlealbum
* *[[Draugen – Rarities]]* (2005)
* *[[Burzum / Aske]]* (1995)
* *[[Burzum 1992-1997]]* (1998)
* *Presumed Guilty* (1998)
* *Burzum Anthology* (2002)

## Bakgrunnsstoff

* Burzum
Holocaustfornekting

**Holocaustfornekting** er å nekte for at Holocaust fann stad, eller nekte for at det fann stad i det omfanget som no er allment kjent og prova. Holocaust er namnet på dei systematiske massedrapa og forsøka på utsletting av folkegrupper (folkemord) som det nazistiske Hitler-regimet stod for før og under den andre verdskrigen. 

I Noreg er det den nynazistiske organisasjonen Vigrid som sterkast fremjar eit slikt syn. Dei kallar Holocaust for «Holocash».

Den mest kjente Holocaust-fornektaren internasjonalt er den britiske forfattaren David Irving. 

## Jus
Holocaust-fornekting er forbode ved lov i Frankrike, Belgia, Sveits, Tyskland, Austerrike, Romania, Slovakia, Tsjekkia, Litauen, Polen og Israel.
Leddormar

**Leddormar** eller **leddmakk** (*Annelida*, frå *annelus*, 'lita ring') er ei rekke protostome dyr med ledda kropp. Rekka har namnet sitt av di dyra er bygd opp av ei rekkje einsarta ledd. Det finst om lag 15 000 beskrivne artar leddmakk, mellom dei meitemakken og iglene. Rekka femner dyr med ei lengd frå ein millimeter opp til tre meter.

Ein finn leddormar i dei fleste våte miljø, både på landjorda, i ferskvatn og ikkje minst i hava. Nokre leddormar er parasittar eller kan leva i mutualisme med andre artar.

## Oppbygnad
Leddmakken er eit metamerisk dyr, det vil seie at han er bygd opp av ei rekkje heilt like segment. Kvart segment har sitt eige par med metanefridier (primitive nyrar) og ei eiga kroppshole som er skild frå førre og neste segment med eit såkalla septum - ei vevsvegg som stammar frå det såkalla mesoderme vevet. Leddmakk har eit lukka blodkarsystem med to hovudårer som går langs ryggen og buken langs heile kroppen.

## Ulike typar leddormar
Det finst tre klassar leddmakk: Fleirbørstemakk (*Polychaeta*), Fåbørstemakk (*Oligochaeta*) og igler (*Hirudinea*). Dei to siste gruppene har eit magebelte som vert kalla Clitellum og som vert brukt ved formeiring.

* Klasse: *Polychaeta*
** Orden: *Aeolosomatida*
** Orden: *Psammodrilida*
** Orden: *Scolecida* (t.d. fjøremakk)
** Orden: *Nerillida*
** Orden: *Spintherida*
** Orden: *Phyllodocida* (t.d. Nereis)
** Orden: *Eunicida*
** Orden: *Amphinomida*
** Orden: *Protodrilida*
** Orden: *Sabellida*
** Orden: *Terebellida*
** Orden: *Spionida* (t.d. Pygospio elegans)
* Overklasse: *Clitellata*
** Klasse: *Oligochaeta*
*** Orden: *Lumbriculida*
*** Orden: *Opisthopora* (t.d. meitemakk)
*** Orden: *Haplotaxida*
*** Orden: *Enchytraeida*
*** Orden: *Tubificida*
** Klasse: *Hirudinea* (igler)
*** Underklasse: *Branchiobdellidea*
**** Orden: *Branchiobdellida*
*** Underklasse: *Acanthobdellidea*
**** Orden: *Acanthobdellida*
*** Underklasse: *Euhirudinea* 
**** Orden: *Rhynchobdellida*
**** Orden: *Arhynchobdellida*

## Bakgrunnsstoff
* Miller, A.S & Harley, J.P: *Zoology*, McGraw-Hill 2007
*
Organ

**Organ** er ein einskapleg del av kroppen til ein fleircella organisme. Det kan ha ei eller fleire særskilde oppgåver. T.d. pumpar hjartet blod, og magesekken bidreg til å melte maten. 

Vev er ei finare inndeling av organismen enn organ. Eit organ er ofte danna av fleire typar vev som utgjer ei strukturell og funksjonell eining saman. Organ kan vera del av eitt eller fleire organsystem.

Grensa mellom ulike organ er ikkje alltid lett å fastsetja, og det finst ulike definisjonar for kva som er eigne organ. Menneskekroppen omfattar kring 79 organ.

## Kjelder
Hjartepose

**Hjarteposen** eller **perikard** (av latin *pericardium*, frå gresk *peri*, 'omkring' og *kardia*, 'hjarte') er ein dobbeltvegga pose av serøse hinner som omfamnar hjartet. Det ytre bladet blir kalla det parietale, medan det inste blir kalla det viscerale. Mellom desse blada finst det litt væske. Posen syter for at hjartet kan endre form og flytte seg, utan å yte friksjon mot omgjevnadane. Ved betennelse i hjarteposen, perikarditt, vil ein kunne få gnidingslydar og smertar. Opphoping av væske (eksudat) i hjarteposen kan gje tamponade av hjartet, slik at det ikkje lenger kan røre seg fullt ut.
Alf Hildrum

**Alf Hildrum** () er ein norsk pressemann og kringkastingsleiar. Våren 2007 blei han adm. direktør og sjefredaktør for TV 2 og TV 2 Gruppen.
Mellomgolv

**Mellomgolvet**, eller **diafragma** (frå gresk *dia* mellom, gjennom og *phragma* gjerde), er ein muskel hos pattedyr. Han er kuppelforma når han slappar av, flat når han er spent. Mellomgolvet skil brysthola med hjarte og lunger frå bukhola med magesekk og tarmar.

Mellomgolvet er naudsynt for normal respirasjon, det har også ein viktig funksjon for å presse ut avføring.
René Descartes

**René Descartes** () var ein fransk filosof, matematikar og skrivar. Descartes var den første til å namne punkt i eit  kartesiske koordinatsystem med bokstavar.

## Bakgrunn

René Descartes vart fødd i La Haye (i dag kalla *[[Descartes i Frankrike|Descartes]]*) nær Tours i Frankrike.   

Hausten 1649 blei Descartes kalla til Sverige for å undervise den 23 år gamle dronning Kristina. Matematikk-timane til den svenske dronninga byrja så tidleg som klokka 5 kvar morgon. Descartes si helse tolte ikkje det svenske vinterklimaet, og han fekk lungebetennelse og døydde alt i februar 1650.  

## Dualisme
René Descartes er kjend for sitatet «eg tenkjer, altså er eg» som er utgangspunktet for idéen hans om dualisme. Dualisme innebar at menneske bestod av to åtskilde substansar: det materielle og det tenkjande. Kroppen, inkludert hjernen, var ein utstrakt materiell substans, medan eins tankar og opplevingar (eget) var ein tenkjande ikkje-materiell substans. Kroppen var eit ufritt lekam som fungerte på bakgrunn av mekaniske prinsipp. Til forskjell frå den materielle substansen, kunne ikkje den tenkjande substansen delast, målast eller bryte naturlover, difor bestod menneske av to substansar. 

Ein måtte ha abstrakt logisk tenkning for å ha eit eg (den tenkjande substansen). Descartes meinte dyr berre var mekanisk konfigurerte kroppar som berre var styrt av instinkt, dermed hadde dei korgje ein sjel eller ein tenkjande substans. 

### Draumargumentet
Descartes var skeptisk til at det menneske sansa ikkje kunne vere noko anna enn ein draum som genererte liva våre. Han tvila på sansane sine, og freista å hugse draumane sine, der innsåg han at han hadde feilaktig blitt overtydd om at han var vaken. Det var ikkje ei sjølvmotseiing å forestille seg at livet var ein draum og at materielle substansar ikkje eksisterte. Difor var alt det menneske sansa berre ein draum.

I dag er det nesten ingen filosofar som definerer seg som dualistar.

## Kjelder
Sossen Krohg

**Sossen Finne Anker Krohg** ()
var ein norsk skodespelar som har arbeidd på teater, film og fjernsyn. Ho er best kjend for folk flest som *Astrid Anker-Hansen* i dramaserien *[[Hotel Cæsar]]* på TV 2, ei rolle ho spelte samanhengande frå 1998 til april 2010.

Sossen Krohg vart fødd i Oslo. Ho tok eksamen ved teaterskulen på Det Norske Teater i 1946 og vart tilsett med ein gong. Derfrå gjekk det vidare til Folketeateret, der ho var tilsett fram til 1960. I 1966 var ho med på å starte opp den kjende Club 7 i Oslo, og var tilsett der ved Scene 7 fram til 1985. Sossen Krohg har budd og arbeidd i Paris i fleire periodar av livet sitt, og franske viser har vorte ein av spesialitetane hennar.

Krohg var gift med Thorleif Schjelderup mellom 1940 og 1944, og dei fekk to barn saman. Seinare gifta ho seg med kunstnaren Guy Krohg, son av målaren Per Krohg og barnebarn av målaren Christian Krohg. 

I 2010 fekk ho Gullrutens heiderspris saman med mangeårig Cæsar-kollega Anette Hoff.

## Filmografi
* 1949 *[[Døden er et kjærtegn]]*, «Vera»
* 1950 *[[Min kone er uskyldig]]*
* 1968 *[[De ukjentes marked]]*
* 1972 *[[Kampen om Mardøla]]*, «Kommentator»
* 1975 *[[Eddie & Suzanne]]*, «Fransk hybelvertinne»
* 1977 *[[Det tause flertall]]*, «Dame med puddel»
* 1978 *[[Hvem har bestemt..!?]]*, «Hans mor»
* 1979 *[[Ingen roser...takk]]*, «Moren»
* 1980 *[[Liv og død]]*, «Diddi»
* 1988 *[[Hotel St. Pauli]]*, «Morgans mor»
* 1989 *[[Bryllupsfesten]]*, «Ingegerd B. Holm»
* 1990 *[[Herman]]*, «Fru Jacobsen»
* 1990 *[[Filmen Måker|Måker]]*, «Sangerinne»
* 1994 *[[Det var en gang...]]*
* 1994 *[[Drømspel]]*, «Don Juans venninne»
* 1995 *[[Sønnen]]*
* 2002 *[[Glasskår]]*

## Kjelder
Immortal

**Immortal** er ei black metal-gruppe frå Bergen i Hordaland, starta i 1991. Gruppa vart starta av «Abbat» saman med Varg Vikernes under namnet Old Funeral. Dei rakk å vinna Alarmprisen 2001 for metall før gruppa vart oppløyst 17. juli 2003.

## Studioalbum
* *[[Diabolical Fullmoon Mysticism]]* (1992)
* *Pure Holocaust* (1993)
* *Battles in the North* (1995)
* *Blizzard Beasts* (1997)
* *At the Heart of Winter* (1999)
* *Damned in Black* (2000)
* *Sons of Northern Darkness* (2002)
* *All Shall Fall* (2009)
* *Northern Chaos Gods* (2018)
* *War Against All* (2023)
Skyforger

**Skyforger** er eit svartmetallband frå Latvia som spelar ei form for svartmetall som ofte blir kalla folkemetall, eller folk metal. Bandet blei danna i 1995 og har gitt ut fem fullengdarar, og av dei er den eine ei nyinnspeling av den første demoen deira frå 1997. Musikken dei spelar er sterkt påverka av folkemusikk, noko ein lett kan høyra ut frå bruken av tradisjonelle folkeinstrument og folketonar. 

Albumet *Zobena Dziesma* ('Sverdsongar'), som vart utgitt i 2003, består berre av latviske folkeviser. Eit gjennomgåande tema i tekstane er og lokalhistorikk og lokal naturreligion, noko som minnar om kva det norske bandet Windir gjorde. Dei to banda har elles ulike musikalske uttrykk. Skyforger er eit av Europas mest kjende band innan sin sjanger, men har nok størst oppslutning i Latvia ettersom dei fleste tekstane er på morsmålet deira. 

Enkelte har sett på Skyforger som nazistisk musikk på grunn av deira sterke «nasjonalromantiske» preg, og at logoen deira inneheld eit symbol som minner om solkrossen. I røynda har dette symbolet snarare med folklore å gjere, ettersom krossen i baltisk tradisjon er eit symbol på tore, og kan difor sjåast i samanheng med bandnamnet. Bandet sjølv avviser alle skuldingar som set dei i nynazistisk lys.

## Medlemmer
* Peter - Gitar, vokal og tradisjonelle instrumenter
* Rihards - Gitar
* Edgar «Zirgs» - Bassgitar, støttevokal og tradisjonelle instrumenter
* Edgar «Mazais» - Trommer og perkusjon
* Kaspars - Tradisjonelle instrumenter og støttevokal

## Utgitte plater
* Semigall’s Warchant (1997) (demo)
* Kauja pie Saules (Battle of the Saule) (1998)
* Latviešu Strēlnieki (Latviske Riflemenn) (1999) 
* Pērkonkalve (Toresmie) (2003) 
* Zobena Dziesma (Sverdsongar) (2003) 
* Semigalls' Warchant (2005) (Nyutgjeving av '97-demoen med fire ekstra songar)
* Kurbads (2010)
* Senprūsija (2015)

## Bakgrunnsstoff
* Offisiell nettstad
CTMP

**CTMP - chemithermomechanical pulp**, kjemisk termo-mekanisk masse, er ei nemning på tremasse som vert produsert ved å male treflis i raffinørar. Før flisa vert malen, blir ho impregnert med ulike kjemikaliar (natriumsulfitt, lut), og varma opp ved hjelp av vassdamp.

Den ferdig malne flisa blir så løyst opp i vatn, bleika til rett farge, tørka og pressa saman i ballea.

Bruksområde: Tissue, drikkekartong, tapet.

I Noreg vert det produsert CTMP på MM Karton Follacell i Follafoss
Anette Hoff

**Anette Hoff** () er ein norsk skodespelar frå Drøbak i Akershus. Hoff er mest kjend for rolla som Juni Anker-Hansen i såpeserien *[[Hotel Cæsar]]* på TV 2, ei rolle ho har hatt samanhengande sidan 1998. 

## Karriere
Hoff arbeidde som sufflør og statist ved Nationaltheatret i perioden 1985–1988. Frå 1989 har ho arbeidd som frilansskodespelar. For rolla i *[[Hotel Cæsar]]* vart ho kåra til beste TV-skodespelar under Gullruten 1999, og ho fekk dessutan heidersprisen under Gullruten 2010 saman med medskodespelar Sossen Krohg. Hoff medverka i heile serien og hadde òg regi på nokre episodar.

Hoff har i tillegg mellom anna spelt rolla som Torgny i *Spelet om St. Hallvard* på Gilhus i Lier. Spelet hadde premiere 13. august 2008. Ho står bak den norskspråklege dubbingstemma til Petunia Dumling i Harry Potter-filmane. I 2010 tok Hoff seg ein seks månaders pause frå *Hotel Cæsar*-settet for å spele i Riksteatret si oppsetjing og turné av *Kven er redd for Virginia Woolf?*, der ho spela Martha. Ho spela Blåmor i *Jul i Blåfjell* i 2011. Sommaren 2012 spela ho Kjerring Bråte i vikingmusikalen *[[Herøyspelet Kongens Ring]]*.

Hoff var deltakar i realityserien *Spillet* i 2024 og i talentprogrammet *Kokkeskolen* i 2025.

## Privatliv
Hoff er gift med skodespelaren Nils Ole Oftebro og saman har dei sonen Jonas Hoff Oftebro.

## Kjelder
Ingrid J. Nordby

**Ingrid Jonassen Nordby** () er ein norsk skodespelar. Ho er mest kjend for rolla som «Benedicte Brubak» i fjernsynsserien Hotel Cæsar på TV2. I 
Hotel Cæsar har Nordby i rolla som *Benedicte Brubak* vore både stuepike, husøkonom, resepsjonist, resepsjonssjef og hotellsjef.
Berezina

**Berezina** (eller **Beresina**) (belarusisk: Бярэ́зіна) er ei elv i Belarus, og ei av sideelvene til Dnepr

Berezinareservatet som ligg ved elva står på UNESCO si liste over biosfæriske reservat

## Byar og landsbyar ved Berezina
* Babruysk
* Barysau
* Svetlahorsk

## Historisk

* Napoleon Bonaparte sin hær lei store tap (rundt 36&nbsp;000) då dei kryssa Berezina i november 1812 då han trekte seg tilbake frå Russland (sjå Slaget ved Berezina. Sidan den gong er ordet «berezina» nytta som eit synonym for katastrofe i fransk
* Charles XII av Sverige sin hær kryssa Berezina 25. juni 1708 under felttoget sitt mot Peter den store av Russland i Den store nordkrigen.
Daugava

**Daugava** eller **Vestlege Dvina** (russisk Западная Двина', *Zapadnaja Dvina*, belarusisk Заходняя Дзвiна, *Zahodniaja Dźvina*, polsk *Dźwina*, tysk *Düna*) er ei elv som renn gjennom Russland, Belarus og Latvia. Ho har sitt utspring i Valdaihøgdene i Russland og munnar ut i Rigabukta i Latvia, ein arm av Austersjøen. Den totale lengda er 1&nbsp;020 km. Daugava må ikkje forvekslast med Nordlege Dvina.

Elva er knytt til ein kanal som går mellom Berezina og Dnepr-elvane. Det er bygd tre vasskraftverk og demningar langs elva. Rīgas HES ligg like oppfor Riga eller 35 km frå munningen, Ķeguma HES ligg 35 km oppfor her igjen, 70 km frå munningen, og Pļaviņu HES ligg om lag 107 km frå munningen. Eit fjerde vasskraftverk Daugavpils HES er òg planlagd, men utbyggjinga har møtt krass kritikk. Belarus har òg planar om å bygge fleire demningar for straumproduksjon langs sin del av Daugava. 

### Byar og landsbyar langs Daugava

* Daugavpils i Latvia
* Jēkabpils i Latvia
* Aizkraukle i Latvia
* Ogre i Latvia
* Salaspils i Latvia
* Riga i Latvia
* Velizj i Russland
* Vitebsk i Belarus
* Polatsk i Belarus

## Største sideelvar
* Aiviekste
* Pałata
* Kasplja
* Mezja

## Bakgrunnsstoff
* Nedslagsfeltet til Daugava
* Vasskraftverk i Latvia langs Daugava 

## Kjelder
Zapadnaja Dvina

**Zapadnaja Dvina** (russisk За́падная Двина́, tyder 'Vestlege Dvina') er ein by i Tver oblast i Russland med om lag 8&nbsp;000 innbyggjarar. Han ligg ved høgre breidda av elva Daugava, som på russisk har same namn som byen, 250&nbsp;km vest for Tver. 

Byen vart grunnlagt i 1900 som ein busetnad ved jernbanestasjonen med same namn. Han fekk status som urbanliknande busetnad i 1927 og bystatus i 1937.

## Kjelder

## Bakgrunnsstoff

*
Petter Vaagan Moen

**Petter Vaagan Moen** () på Hamar) er ein norsk fotballspelar som for tida spelar for Lillestrøm Sportsklubb. Han har spelt for både Queens Park Rangers i engelske nest høgste divisjon os SK Brann. Vaagan Moen har 16 U21-landskampar og 1 U21-mål. Han har også spela 5 kampar for det norske A-landslaget.

Moen er fødd og oppvaksen på Hamar og spelte i heile ungdommen for Ham-Kam, og det vakte stor oppsikt då han vart klar for Brann. Overgangsavtalen mellom Ham-Kam og Brann var verd ca. 10 millionar kr. I Brann spelte Moen fast på venstrekanten. Han var Brann sin toppskårar i Tippeligaen i 2010-sesongen, med 14 seriemål.

## Kjelder
Erik Huseklepp

**Erik André Huseklepp** () er ein norsk fotballspelar. Han spelar for SK Brann i den norske tippeligaen.

Som 16-åring vart Huseklepp vraka frå juniorlaget til Fyllingen. Difor gjekk han til Vadmyra der han imponerte såpass mykje at Fyllingen ynskte å hente han attende føre 2004-sesongen. Etter returen markerte han seg såpass for 2. divisjonsklubben at han våren 2005 var ynskt av eliteserieklubbane Brann og Odd Grenland.

Han valde Brann, og gjorde seg med ein gong bemerka etter overgangen. I sin fyrste seriekamp på Brann Stadion scora han med sitt fyrste spark på ballen etter 19 sekund mot Fredrikstad, det raskaste målet ein Brann-spelar har scora i nokon seriekamp. Han heldt fram med å vere fyrsteval på venstrekanten resten av sesongen.

Etter ein overtydande start på Brannkarrieren klarte ikkje Huseklepp å følgje opp suksessen frå 2005-sesongen. Etter at Petter Vaagan Moen vart kjøpt frå Ham-Kam før sesongen 2006 sleit Huseklepp med å få speletid, og i ettertid har det vist seg at Huseklepp sleit med forma den sesongen.

Far hans Ingvald Huseklepp vart cupmeister for Brann i 1976, medan systera Elise Huseklepp er eliteseriespelar i handball for Tertnes.

10. juli 2007 vart det kjend at Huseklepp kom fram til ein muntleg avtale om ein overgang frå Bergen til Nadderud og Stabæk. Dette forutsatte derimot at Stabæk kjøpte Huseklepp fri frå kontrakten med Brann før 1. september, noko dei ikkje gjorde. Huseklepp innleia derfor nye forhandlingar med Brann etter at sesongen 2007 var over. Det var mange overgangsspekulasjonar kring Huseklepp hausten 2007, som kunne gå gratis kor han ville etter kontrakten med Brann var over, og i tillegg til Stabæk var både Viking, Vålerenga og Rosenborg ute etter signaturen hans. Frå utlandet viste både Club Brugge og Manchester City si interesse. 13. november 2007 signerte derimot Huseklepp ein ny 3-årsavtale med Brann. Han var Brann sin toppskårar i Tippeligaen i 2009, med 15 seriemål.

I januar 2011 vart han selt til italienske Bari i Serie A, før han same året vart seld vidare til Portsmouth. I 2012 vart han leigd ut til Birmingham, før han vart seld til Brann att sommaren 2012.

## Karriere som spelar

(*Sist oppdatert 4. mai 2010*)

## Fotnotar
Kotra

**Kotra** (litauisk *Katra*) er ei 109 km lang elv i Belarus og Litauen. Elva er ein del av eit sjeldan elvefenomen. Kotra byrjar der ei elv, som stundom vert kalla Pelesa, deler seg til Kotra og elva Ūla. Pelesa har sitt utspring i Belarus og renn nordvestover. Like etter grensa til Litauen, mellom landsbyane Paramėliai og Kazliškės 22 km søraust for Varėna, deler elva seg i to uavhengige elvar: Kotra, som er ei sideelv til Neman, og Ūla, ei sideelv til Merkys. Denne situasjonen oppstod på andre halvdel av 1800-talet, då Ūla grov seg gjennom vasskiljet mellom sitt eige og Kotra sitt nedslagsfelt. Dette auka nedslagsfeltet til Ūla med 410 km². To av Kotra sine tidlegare sideelver fører no vatnet sitt til Ūla. Desse prosessane har ført til at grunnvassnivået har minka og fleire store innsjøar har forsvunne i området. 

Kotra renn sørvestover langs grensa mellom Belarus og Litauen i om lag 24 km og dei siste 85 km gjennom Belarus. Kotra renn langs den sørlege grensa av Čepkeliaisumpen, eit område omgjort til eit naturreservat. Då nedslagsfelta og grunnvassnivået endra seg vart 2&nbsp;000 hektar av ope myrområde overgrodd av skog. Kotra og dei omliggande myrområda er eit internasjonalt viktig våtmarksområde. Varėna kommune etablerte eit 108,5 hektar stort reservoar for å verne dei naturlege omgivnadane rundt Kotra. 

## Kjelder
* Encyclopedia Lituanica, 1970-1978 
* Tarybų Lietuvos enciklopedija, 1986 
* Cepkeliai . 

**Denne artikkelen bygger på «[[:en:Kotra River|Kotra River]]» frå ,  den 9. februar 2007.*  
 

## Bakgrunnsstoff
* Čepkeliaisumpen og Kotra
Lovat

**Lovat** (russisk Ло́вать) er ei elv som renn gjennom Belarus og Russland. Ho har sitt utspring frå innsjøen Lovatets nordvest i Belarus og renn gjennom dei nordlege provinsane Pskov oblast og Novgorod oblast i Russland og inn i innsjøen Ilmen. Dei største sideelvene hennar er Kunya, Polist, Redja og Robja.

Den største byen langs Lovat er Velikiye Luki.

## Kjelder

**Denne artikkelen bygger på «[[:en:Lovat River|Lovat River]]» frå ,  den 10. februar 2007.*
Merkys

**Merkys** er ei elv sør i Litauen og nordlege område av Belarus. Meryks renn 13 km i Belarus, 5 km langs grensa mellom Belarus og Litauen og resten av dei 185 km gjennom Litauen før ho renn ut i Neman nær Merkinė. Elva får hovudsakleg vatn frå undergrunnsstraumar, og er derfor kjølig om sommaren. Dette gjer òg at vassnivået i elva ikkje varierer så mykje som andre elvar i Litauen. Nær Žagarinė (128 km før munningen) går det ein kanal frå Merkys til innsjøen Papys. Elva Vokė som renn ut frå innsjøen tar det meste av vatnet i Merkys vidare. Før kanalen er middelvassføringa i Merkys 3 m³/s og etter kanalen 0,7 m³/s. 

På slutten av 1800-talet voks nedslagsfeltet til Merkys med 410 km², då sideelva Ūla overtok ein del av nedslagsfeltet til elva Kotra. Merkys er ein populær stad for turistar, sidan ho høyrer til Dzūkija nasjonalpark og renn saman med Neman nær historisk grunn ved Merkinė. Arkeologiske funn viser at folk budde her i mellomsteinalderen. Merkys er kjend for ein variert fauna. I 1974 vart det mellom anna oppretta ei laksereservoar i området. 

## Kjelder

**Denne artikkelen bygger på «[[:en:Merkys River|Merkys River]]» frå ,  den 10. februar 2007.*
Framkammer

**Framkammer** (latin **[[atrium]]**) er ein struktur i hjartet. Det er eit kammer med tynne veggar som tek imot blod som kjem til hjartet. Blodet går frå framkammeret til hjartekammeret som pumpar det ut i kroppen. Alle dyr med eit lukka kretsløpssystem har minst eitt framkammer og eitt hjartekammer. Medan fisk har eit framkammer og eitt hjartekammer, har andre virveldyr to framkammer, og eitt eller to hjartekammer.

## Menneskehjartet
Menneskehjartet har fire kammer. Høgre framkammer tek imot blod med lågt oksygeninnhald frå øvre og nedre holvene og koronarsinus. Stundom kjem det også vener frå levra rett inn i høgre framkammer. Frå dette framkammeret går blodet gjennom trikuspidalklaffen til høgre hjartekammer, som pumpar blod til lungene. Venstre framkammer tek imot blod med høgt oksygeninnhald frå lungevenene. Frå dette framkammeret går blodet gjennom mitralklaffen til venstre hjartekammer som pumpar blod ut i kroppen (unnateke lungene).

Hos fosteret er det ei direkte forbinding mellom framkammera, gjennom klaffen foramen ovale.
Atrium

:*Sjå [[framkammer]] for hjartestrukturen.*

**Atrium** (latin, ubunde fleirtal *atrium*, bunde fleirtal *atria*) er eit sentralt rom i romerske einebustadar. Rommet hadde ei opning i taket, gjerne med eit basseng for oppsamling av regnvatn under. Ordet blir no også bruka om skjerma eller overdekka uteplassar, og store opne rom i byggningar.
Sebastian Mila

**Sebastian Mila** () er ein polsk fotballspelar. Han signerte for Vålerenga den 9. februar 2007, etter eit litt turbulent opphald i Austria Wien. Han starta sin fotballkarriere i Koszalin i Polen.

Han spelar på anten venstre eller sentral midtbane, og han har 34 landskampar for det polske landslaget. Han vart tatt med i Polens 23-mannstropp til VM 2006 i Tyskland, men fekk ingen innhopp.

Våren 2008 var han leigd ut til ŁKS Łódź, før han teikna kontrakt med dei i juni same året.

## Karriere som spelar
(*Sist oppdatert [[31. januar]] [[2015]]*)



## Kjelder

* (PL) Sebastian Mila til 90minut.pl
* (EN) Sebastian Mila til national-football-teams.com
Mukhavets

**Mukhavets** (belarusisk *Мухаве́ц* (*Muchaviec*); polsk: *Muchawiec*) er ei elv vest i Belarus, og ei av sideelvene til Vestre Bug i Brest.

Elva har sitt utspring ved Pruzjany der elva Mukha renn i lag med Vietskanalen, og renn så gjennom sørvestlege område av Belarus, før ho renn ut i Vestre Bug i Brest.

Elva er 113&nbsp;km lang, med eit nedslagsfelt på 6&nbsp;600&nbsp;km². Ho er òg knytt til elva Dnepr gjennom Dnepr-Bug-kanalen.

## Byar
* Pruzjany
* Kobrin
* Zjabinka
* Brest

## Sideelver
* Datsjlovka
* Zjabinka
* Trascianica
* Asipaǔka
* Ryta